14 sterf in Paasnaweek-ongelukFoto: KZN-nooddienste Die dodetal in Donderdagaand se ongeluk naby Greytown in KwaZulu-Natal het tot 14 gestyg. Rob McKenzie, woordvoerder van KwaZulu-Natal se nooddienste, het bevestig die 14de slagoffer het in die hospitaal gesterf. Die ander 13 slagoffers is op die toneel dood. Die eerste groot ongeluk van die Paasnaweek het Donderdagaand plaasgevind toe ŉ taxi en twee ander voertuie op die R33 gebots het. McKenzie het gesê dit het ongeveer 20 km van Greytown in die rigting van Dundee plaasgevind. Hy het gesê die taxi het teen ŉ skuinste afgerol, maar die oorsaak van die ongeluk is nog nie bekend nie. Maroela Media het vroeër berig 17 mense is Woensdagaand oorlede in afsonderlike busongelukke.